
Mae diffinio’r gair ‘creadigol’ yn anodd gan nad oes un diffiniad pendant ar ei gyfer. Mae nifer o awduron wedi rhannu’u syniadau ac wedi lleisio’u barn ar beth yw bod yn greadigol, ond prin iawn yw’r siawns o ddarganfod dau ddiffiniad union yr un peth. Gan ddweud hynny, mae’r rhan fwyaf o ddamcaniaethwyr wedi dod i’r un casgliad bod creadigol yn golygu nifer o bethau, gan gynnwys: defnyddio’r dychymyg, bod yn wreiddiol a datrys problemau. Gwelir bod problemau yn aml yn codi wrth i nifer fethu gwahaniaethu rhwng bod yn greadigol a chael talent. Cred nifer mae bod yn greadigol yn wahanol i ddeallusrwydd. Nid yw plant sydd o reidrwydd yn dalentog yn golygu’u bod nhw’n greadigol. Medd Ken Robinson “School systems should base their curriculum not on the idea of separate subjects, but on the much more fertile idea of disciplines... which makes possible a fluid and dynamic curriculum that is interdisciplinary.” Dywed Karen S. Meador bod plant fel arfer yn fwy creadigol cyn iddynt ddechrau yn y babanod. Arweinia hyn at y cwestiwn os mai tyfu lan mae’r plant yma neu a yw’r profiad maent yn cael yn yr ysgol yn diddymu’u dychymyg? Mae bod yn greadigol yn nodwedd ddynol allweddol sy’n cynnwys nodweddion y bersonoliaeth, eu doniau a sgiliau. Mae staff y blynyddoedd cynnar yn gallu annog datblygiad y dychymyg wrth greu amgylchedd hwylus a chreadigol gan helpu’r plant i ddatblygu’u sgiliau drwy chwarae, ymddwyn yn greadigol ac yna rhoi clod i’r plant am eu hymdrech.

Mae bod yn greadigol yn gallu meddwl nifer fawr iawn o bethau. Y cyfieithiad am greadigol yn Saesneg yw creative, ac wrth ddefnyddio’r cyfieithiad hyn rydw i’n gallu dod i ryw gasgliad ar beth sy’n ei olygu am y gair creadigol. Credaf gall y llythyren C sefyll am clever. Er mwyn bod yn greadigol mae angen bod yn glyfar i weld tu allan o’r bocs. Mae gweld tu allan o’r bocs yn gallu sbarduno syniadau unigryw sy’n gallu bod yn seiliedig ar brofiadau o’r gorffennol. Dywed Kate Greenway the Nursery School and Children’s Centre (2009), “the brain has a very powerful capacity to organise experience into categories and make connections between experiences”. Mae’r R yn sefyll am relevant. Wrth i’r gwaith mae’r plant yn gwneud yn berthnasol iddyn nhw mae hyn yn agor nifer o ddrysau i’r plant fod yn greadigol. I gefnogi hyn dywed Blake (2006) mae plant yn “more interested in subjects that they can relate to their own lives.” Nid yn unig fydd hyn yn gallu gwneud i’r plant ehangu eu meddyliau i feddwl am brofiadau uniongyrchol sy’n berthnasol i fywydau eu hunain, bydd hefyd modd i’r plant teimlo agosatrwydd tuag at eu gwaith ac felly’n cael nhw i deimlo’n falch o’u gwaith. Gall yr E sefyll am enjoyable. Os nad ydy’r plant yn medru ymlacio a mwynhau yn eu hamgylchedd gwaith ni fydd y plant medru fod yn greadigol yn y dasg. Pan fydd y gweithgaredd yn berthnasol dyna pryd fydd y plant yn mwynhau’r dasg, ac o ganlyniad bydd yn arwain at feddyliau creadigol. Dywed Malaguzzi “Creativity seems to emerge from multiple experiences, couples with a well-supported development of personoal recourses, including a sense of freedom to venture beyond the unknown.” Mae hyn yn atgyfnerthu’r faith os bydd plant yn medru cael y profiadau uniongyrchol hyn fe fydd eu meddyliau creadigol yn ehangu, fel pwysleisiwyd gan ysgolion Reggio Emilia “children use their senses to explore and direct their educational experience.” Mae’r A yn sefyll am achievable. Mae angen i dasg greadigol herio’r plant er mwyn iddynt gyflawni rhywbeth ar ôl gorffen y dasg. Os fydd y dasg yn rhy hawdd neu’n rhy anodd ni fydd y plentyn wedi cyflawni rhywbeth trwy wneud y dasg. Mae’r T yn creative yn sefyll am targets. O fewn rheswm bydd gosod targedau trwy gydol y dasg yn medru arwain plentyn ar y llwybr cywir wrth feddwl yn greadigol, ond rhaid cofio cadw’r targedau a nod y wers yn addas. Os nad ydy’r targedau yn addas gall rhwystro plentyn rhag bod yn greadigol ac arwain fe/hi lawr llwybr cul o weithio. Mae’r I yn sefyll am imaginative. Rhaid i blant fod yn ddychmygus ac yn gallu rhoi cynnig ar rywbeth newydd, hyd yn oed os nad yw’n troi allan y ffordd y maent wedi meddwl. Mae cynnal gwers sy’n bwydo creadigrwydd ac yn hybu datblygu dychymyg y disgyblion yn bwysig iawn. Nid yw gwersi creadigol o reidrwydd yn gorfod bod yn gymhleth a dyrys. Yn hytrach, gall gwersi creadigol gwneud y broses o ddysgu’n haws i’r disgyblion ac hefyd helpu’r broses o addysgu i’r athro/athrawes fel y dywed yn yr erthygl gan Edudemic: “Introducing more creativity into your classroom and assignments doesn’t have to make your job harder. It can actually make it a lot more interesting. Having to go home to a stack of dull papers to grade was never anyone’s favorite part of teaching. Giving assignments that require more creativity will likely result in more engaging work for your students, and a more entertaining grading process for you.” Mae’r V yn sefyll am vision. Mae angen i’r tasgau annog plant i ymestyn eu creadigrwydd ymhellach. Fe fydd cael arteffact yn medru bwydo syniadau i’r plant ac yn gwneud iddyn nhw ‘tynnu llun eu hunain’ wrth feddwl mewn gweledigaeth greadigol. Dywed Maria Montessori, theoriwr enwog yn y byd addysg, “Never help a child with a task at which he feels he can succeed.” Cytunaf gyda’i oherwydd fe fydd gwneud gwaith dros blentyn yn gallu dinistrio eu gallu i weithio a’u gorfodi i guddio pan ddaw tasgiau creadigol i fyny yn y dyfodol. Ac yn olaf, mae’r E yn sefyll am everyone. Mae yna adegau ble mae angen i blant cydweithio gyda’i gilydd naill ai mewn parau neu mewn grwpiau. Mae gweithio gydag eraill yn gallu ehangu syniadau uniongyrchol ac mae’r plant yn gallu bwydo oddi ar syniadau plant eraill. Mae un o fy ngweithgareddau yn seiliedig ac yn ffocysu ar waith tîm a phawb yn gweithio gyda’i gilydd mewn undod. Dywed yn yr erthygl ‘The importance of teaching your child teamwork’ bod “Working as part of a team will strengthen your child’s social and emotional skills, help develop their communication skills, and can improve confidence” sy’n holl bwysig o ran datblygiad plentyn, yn enwedig yn eu blynyddoedd cynnar yn yr ysgol. 

Yr arteffact o ddiwylliant Cymreig rwyf wedi dewis fel ysgogiad ar gyfer y plant yw gonc Mr Urdd. Mae gonc Mr Urdd ar werth gan amlaf yn Eisteddfodau’r Urdd mewn stondinau neu siopau Cymreig ledled y wlad. Mae Eisteddfod yr Urdd yn ddigwyddiad blynyddol yng Nghymru sydd wedi bod yn rhan o draddodiad Cymru ers blynyddoedd. Wrth i’r eisteddfod bod ynghlwm gyda’r gweithgaredd mae’r gweithgaredd yn hyrwyddo’r Cwricwlwm Cymreig wrth i’r plant dysgu am hanes Cymru. Pwysleisiwyd Estyn (2006), “The Cwricwlwm Cymreig is often a strong feature and provides purpose, direction and significance to a pupils’ learning.” Dewisais yr arteffact yma oherwydd mae’n symbyli un o draddodiadau mwyaf poblogaeth yng Nghymru. Yn ogystal â hynny mae’r ffaith bod yr arteffact yn ffurf tegan medru bod yn ysgogiad effeithiol ar gyfer plant y Cyfnod Sylfaen, felly dyna’r oed byddai’n seilio’r dasg ar. Dywed Robinson (2009) bod “young children are wonderfully confident in their own imaginations and most of us lse this confidence as we grow up” Bydd yr arteffact medru denu sylw’r plant o’r cychwyn cyntaf wrth i’r plant personoli teganau eu hunain gyda gonc Mr Urdd a fydd hynny’n gwneud y plant yn fwy parod i weithio. Fe fydd y cyffro a’r hwyl o gael tegan Mr Urdd yn y dosbarth yn amlwg yn waith y plant. 


Gweithgaredd Cerddoriaeth
Bydd y gweithgaredd cerddoriaeth ei hunain yn seiliedig ar y cân ‘Hey Mistar Urdd!’, gyda’r plant yn dysgu’r gân er mwyn ei berfformio gydag offerynnau a chrëwyd eu hunain. Bydd gwrando a dysgu’r gân yma, gydag ymarfer cyson, yn dod yn weddol rwydd i blant Cyfnod Sylfaen. Mae’r gân yn un effeithiol gyda phlant Cyfnod Sylfaen oherwydd mae yna lawer o nodweddion iaith. Un enghraifft o nodwedd iaith yn y gân yw bod yna ailadrodd sy’n fantais ar gyfer plant Cyfnod Sylfaen gan fod nhw’n dod i gofio’r gân ar ôl ei glywed. Wrth ailadrodd, dywed Montessori “Children learn through repetition and memorisation”. Yn ogystal “Through repetition, children develop the confidence to progress” sy’n dangos pa mor bwysig mae ailadrodd mewn cydberthyniad â dilyniant plant yn y Cyfnod Sylfaen. Hefyd yn y gân mae yna odl gyda geiriau fel Mistar Urdd a gwyrdd, a Mistar Urdd a ffyrdd sy’n rhoi cymorth i’r plant wrth iddyn nhw allu cofio’r gân yn rhwyddach. Nodwyd gan Llywodraeth Cymru “Dylai plant fwynhau cyfleoedd ymarferol i greu synau, archwilio amrywiaeth o wahanol ffynonellau sain, chwarae offerynnau cerdd syml ac ymateb i wahanol synau”. Yn ‘Dyfodol Llwyddiannus’, sef adroddiad Graham Donaldson, mae’n cael ei nodi gall cerddoriaeth ‘ymestyn agweddau creadigol ehangach’ wrth i gerddoriaeth cael ei ychwanegu tu fewn i faes dysgu ‘ceflyddydau mynegiannol’.
Felly prif her y gweithgaredd fydd i’r plant creu offerynnau taro i gyd-chwarae gyda’r gân. Fe fydd y plant medru dewis rhwng tri offeryn taro i greu wrth iddynt gael y rhyddid i’w haddurno a’u personoli mewn unrhyw ffordd a hoffan nhw. Dewisais offerynnau taro oherwydd mae angen i’r plant cael profiadau o fod yn ddeheuig wrth iddynt gael eu hamgylchynu gan gerddoriaeth. Yr offerynnau taro dewisais i ail-greu oedd y maracas, drymiau a’r symbalau. Ar gyfer y maracas byddai’n dosbarthu reis a bocsys plastig a fydd angen i’r plant fesur y reis cyn ei roi i mewn i’r bocs er mwyn sicrhau nad yw’n rhy llawn oherwydd byddai hyn yn atal y reis rhag symud. Yn ogystal, gall y plant ddefnyddio’u dychymyg wrth iddynt fedru addurno ochrau a chlawr y bocs plastig gyda syniadau unigryw eu hun. Mae maracas yn wreiddiol wedi’u gwneud allan o blastig caled sydd wedi’u llenwi gyda hadau neu gerrig crwn. Ar gyfer creu’r drymiau, byddaf yn darparu tun mawr e.e tun gwag coffi, papur a bandiau elastig. Bydd y plant yn rhoi’r papur ar ben y tun gwag ac yn defnyddio’r band elastig er mwyn cadw’r papur yn ei le. Ar ôl creu’r drymiau, bydd y plant efallai yn ei weld yn anodd i daro’r drwm heb dorri’r papur. Golyga hyn mi fydd y plant hefyd yn dysgu sut i ddatblygu ar wella tuag at reoli’u cryfder eu hun. Eto, gall y plant addurno’r drwm gan ludo gwahanol bethau arno ac hefyd addurno’r papur sy’n gorchuddio agoriad y tun. Mae drymiau’n creu nifer o wahanol fathau o synau, yn dibynnu ar y ffordd maent yn cael eu chwarae. Gall y drwm gael ei chwarae gyda’r bysedd, dwylo neu gan ddefnyddio’r cogyrnau neu ffon ddrymiau. Er mwyn creu’r symbalau, byddaf yn rhoi dau gryno ddisg a dau ddarn o gordyn i’r plant sy’n dewis eu creu. Bydd y plant yn lapio’r cordyn o amgylch y cryno ddisg er mwyn creu dolen iddynt ddefnyddio. Yn debyg i’r drymiau, bydd defnyddio’r symbalau’n her iddynt wrth iddyn nhw ddarganfod faint o nerth sydd angen er mwyn creu sŵn. Yn wreiddiol, mae symbalau wedi’u creu allan o bres ac mae ganddynt strapiau er mwyn eu dal. Mae symbalau’n creu’r sŵn gorau pan maent yn cael eu taro’n fertigol syth at ei gilydd. Yn ychwanegol i fod yn greadigol a deheuig yn y gweithgaredd yma, mae’r plant yn dysgu sut i reoli eu hun ac yn ehangu eu gwybodaeth am offerynnau taro. 
Mae’r gweithgaredd yma’n berffaith er mwyn clymu mewn datblygu nifer o sgiliau amrywiol. Ar ôl cwblhau’r offerynnau taro, bydd y plant yn mynd ati i chwarae’r offerynnau taro i’r gân ‘Hey Mistar Urdd’. Gofynna hyn i’r plant wrando’n astud ar ei gilydd ac felly bydd hyn yn gyfle iddynt ddatblygu eu sgiliau gwrando hefyd. Yn ogystal, mae’r plant yn gweithio gyda’i gilydd fel cerddorfa er mwyn creu sŵn. Mae Llywodraeth Cymru yn nodi bod Cerddoriaeth yn y Cyfnod Sylfaen yn “annog llawer o sgiliau, gan gynnwys sgiliau gwrando, sy’n sgìl allweddol ym mhob Maes Dysgu.” Felly i gloi creda bod cynnwys gweithgaredd cerddoriaeth yn holl bwysig i’r plant. Fe fydd y plant yn datblygu amrywiaeth o sgiliau megis datblygu eu sgiliau creu a chwarae ar y cyd. 

Gweithgaredd Dawns
Ar gyfer y gweithgaredd yma bydd y plant eto’n cydweithio wrth iddynt ddefnyddio Mr Urdd a dawns draddodiadol yr Urdd, sef Dawnsio Gwerin, fel ysbrydoliaeth. Yn gyntaf byddai’n dangos esiamplau o bobl yn cystadlu dawnsio gwerin yn yr Urdd. Byddaf yn gwneud hyn drwy ddangos clipiau fidio amrywiol er mwyn iddynt weld cymaint o wahanol arddull ag sy’n bosib. Hefyd ar wefan Hwb Cymru mae yna 5 clip fideo o dan y teitl ‘Dewch i Ddawnsio Gwerin’ a fyddai’n dangos y clipiau fideo i’r plant gallu cael ysbrydoliaeth ar gyfer dawns eu hunain. Byddaf hefyd yn gwneud iddynt wrando ar wahanol gerddoriaeth sy’n ymwneud â dawnsio gwerin er mwyn iddynt ddod yn fwy cyfarwydd iddo. Nid yn unig bydd hyn yn galluogi’r plant i adnabod y gerddoriaeth a’r dawnsio, ond bydd y dasg hefyd yn eu sbarduno a rhoi syniadau iddynt am y gweithgaredd sydd i ddod nes ymlaen yn y wers. Gan ei fod y ddawns gwerin yn rhan o draddodiad Cymreig, mae’r gweithgaredd yn cyrraedd nodweddion y Cwricwlwm Cymreig. Mi fydd y gweithgaredd creadigol a diddorol yma’n ffordd haws i’r plant ymdreiddio’r wybodaeth mewn modd hwylus. Bydd y plant yn cael y cyfle i wisgo i fyny yn y wisg draddodiadol. Mi fydd hyn yn galluogi’r plant i deimlo’n fwy cyfforddus wrth wneud y dasg. Yn ogystal, mae’n rhoi mewnwelediad i’r plant o beth mae fel i gystadlu a pherfformio yn y gwisgoedd yma. Ar ôl dangos hwnna i’r plant fyddai’n rhoi y plant mewn i bartneriaid sy’n gymysg o ran eu sgiliau. Mi fydd partneriaid yn gweithio gyda’i gilydd drwy fyrfyfyrio i greu dawns unigryw, gan dynnu elfennau o’r ddawns gwnaethant wylio ar ddechrau’r gweithgaredd. Mae’r dasg yma’n gyfle da iawn i’r plant ddatblygu ar eu sgiliau o weithio fel pâr, yn ogystal â grŵp. Bydd pob partner yn dilyn yr un ddawns draddodiadol mi fydd pob pâr yn eu tro yn cael y cyfle i berfformio’u solo am 20 eiliad. Dylai eu solo gyfleu eu teimladau o’r hwyl maen nhw’n cael trwy ddawnsio gyda’u  partner. Fe fydd angen i’r plant ddefnyddio sgiliau cadw amser yn effeithiol wrth iddynt ddawnsio gwerin er mwyn i’r ddawns rhedeg yn llyfn. Hefyd bydd cadw curiad cyson yn angenrheidiol i greu dawns broffesiynol. Dywed Llywodraeth Cymru mae hi’n allweddol dylai plant “gweithio gyda phartner i ddatblygu eu syniadau eu hunain a syniadau pobl eraill, a’u helpu i fyfyrio ynghylch y syniadau hynny”. O ganlyniad fe fydd y plant yn medru ehangu syniadau eu hunain wrth iddynt archwilio’u dychymyg a bod yn greadigol. Hefyd yn ôl Llywodraeth Cymru bydd gweithgareddau dawns yn galluogi’r plant i wneud “cynnydd o ran eu gallu i berfformio symudiadau neu batrymau, gan gynnwys rhai sy’n perthyn i ddawnsiau gwerin Cymreig”. I gloi’r gweithgaredd bydd y plant yn hunan asesu eu gwaith wrth iddynt gael cyfle i ail berfformio’r ddawns. Mae hyn yn golygu bydd y plant yn datblygu eu sgiliau gwerthuso ac yn gweithio tuag at wella’u perfformiad. Mi fydd hyn yn ffordd o ddatblygu sgiliau allweddol mewn modd creadigol a hwylus.


Gweithgaredd Celf 
Bwriad y gweithgaredd yma yw i gael y plant i feddwl mewn modd creadigol ac i greu darn unigryw o gelf sy’n datblygu a chyfleu eu syniadau dylunio mewn amrywiaeth o ffyrdd. Fe fydd y gweithgaredd yn medru bod yn un bersonol iddyn nhw wrth iddyn nhw lunio eu teimladau eu hunain ar ffyrdd byntin. Ar gyfer y gweithgaredd yma, byddai’n darparu darn o ‘byntin’ i bob plentyn. Ar un ochr o’r byntin bydd y plant yn creu atgynhyrchiad o Mr Urdd gan ddefnyddio’r lliwiau coch, gwyn a gwyrdd. Ar yr ochr arall, gall y plant tynnu llun o unrhyw beth maen nhw eisiau. Mae’r gweithgaredd yma’n annog y plant eto i feddwl yn greadigol ac yn ffordd o ymestyn eu syniadau. Gall y syniadau cynnwys rhai sy’n unigryw neu o brofiadau uniongyrchol. Bydd y plant yn cael cyfle i baratoi ac i greu syniadau gwahanol ar ddarn o bapur cyn mynd ati i’w trosglwyddo i’r byntin. Byddaf yn annog y plant i greu tri syniad gwahanol ac yna dewis eu hoff ddarlun i roi ar y byntin wrth i’r plant defnyddio strategaethau fel dwy seren a dymuniad i ddod i ganlyniad ar ba syniad i ddewis. Hefyd bydd y plant yn medru defnyddio gwahanol fathau o ddefnydd e.e gwlân, papur sidan, glityr. Yn ogystal, gall y plant greu gwahanol fathau o batrymau gan ddefnyddio templedi. Dywed Llywodraeth Cymru “bydd cymryd rhan mewn gweithgareddau celf yn gofyn i’r plant fod yn greadigol, yn ddychmygus a delio ag amrywiaeth o ddefnyddiau drwy gydol y Cyfnod Sylfaen.” 

Ar ôl creu’r byntin, bydd y plant medru gludo eu gwaith a’i roi ar un darn o linyn hir. Fe fydd y llinyn wedyn yn cael ei hongian i fyny yn y dosbarth yn union fel mae Eisteddfodau yn arddangos byntins dros y maes. Hefyd gan fod y llinyn yn arddangos yn y dosbarth fe fydd y plant yn gallu gwerthfawrogi  gwaith eu hunain a gwaith eu cyd-ddisgyblion. 


Diweddglo
I gloi, credaf fod angen i’r pwyslais ar wersi creadigol gynyddu. Ers rai blynyddoedd, mae’r pwyslais wedi symud oddi wrth fod yn greadigol mewn ysgolion ac yn hytrach yn ffocysu’n fwy ar arholiadau a gallu academaidd y disgyblion. Mae pwysau cynyddol ar y plant i ragori mewn pynciau craidd megis rhifedd a llythrennedd ac felly maent yn colli’r cyfle i fod yn greadigol. Mae gwersi creadigol yn ffordd o ddatblygu cymaint o wahanol sgiliau e.e gwaith tîm, datrys problemau a gwerthuso. Nid yn unig yw’r gweithgareddau creadigol yn datblygu sgiliau, ond mae’n ffordd i’r disgyblion ddatblygu fel unigolion; mae’n gyfle iddyn nhw ddefnyddio’u dychymyg ac ymestyn yr ymennydd i’r gorau o’u gallu. Wrth gynnwys fwy o wersi creadigol yn eu hamserlenni bob wythnos, mi fydd y disgyblion llawer fwy brwdfrydig am eu haddysg ac yn mwynhau’r gwersi’n fwy. Yn yr erthygl gan ‘Education HQ’, maent yn dweud “It is vitally important that children in school have a creative, stimulating classroom environment. Such an environment will stimulate their minds and make them much better learners and thinkers.” 

Mae'r cymysgedd cywir o greadigrwydd ynghyd â'r cwricwlwm yn annog y disgyblion i fod yn arloesol tra’u bod nhw hefyd yn dysgu pethau newydd. Gall gwersi creadigol trawsnewid y ffordd mae’r disgyblion yn derbyn addysg a’r ffordd maent yn ei gymhwyso i fywyd go iawn. Yn wahanol i’r dulliau confensiynol o ddysgu, mae amgylchedd creadigol yn rhoi’r cyfle i’r disgyblion i fod yn rhydd i fynegi’u hun. Gyda’r pwysau cynyddol sydd ar blant i berfformio’n dda mewn arholiadau, gall hyn arwain at broblemau iechyd neu iechyd y meddwl. Er mwyn atal hyn rhag datblygu o oed ifanc, byddai gwersi creadigol aml yn ffordd o geisio dileu’r pwysau maent yn teimlo. Yn ogystal, gwelir hi’r anodd ar adegau i sicrhau bod y plant yn ffocysu yn y wers yn enwedig mewn gwersi craidd lle mae dulliau dysgu confensiynol yn cael eu defnyddio. Gall y broblem yma cael ei ddileu gan ddefnyddio strategaethau creadigol wrth i hyn ddenu sylw’r plant yn fwy na strategaethau traddodiadol sydd yn fwy diflas. Cododd Sir Ken Robinson pwynt arwyddocaol pan ddywedodd “Creativity now is as important in education as literacy, and we should treat it with the same status”. Pan mae disgyblion  yn cael eu hannog i fod yn greadigol o oed ifanc, mae’n debygol eu bod nhw’n mynd i dyfu i fyny fel unigolion creadigol sy’n erfyn i ddysgu a datblygu fel pobl. Does gan y ffaith bod gennych chi amrywiaeth o sgiliau ddim llawer o werth yn y byd gwaith y dyddiau yma. Mewn nifer o swyddi a chyfrifoldebau, mae bod yn greadigol, ac felly’n hyblyg yn golygu mwy ac yn paratoi disgyblion am bethau tu hwnt i’r dosbarth ddysgu. 

Credaf fod defnyddio arteffact yn ffordd effeithiol iawn o ddysgu’r plant pethau newydd. Yn bendant, mae defnyddio’r arteffact yn ffordd wahanol o ysbrydoli a sbarduno’r disgyblion mewn modd hwylus er mwyn hybu creadigrwydd. Credaf fod selio gwersi ar yr arteffact yn annog y plant i fod yn fwy brwdfrydig i ddysgu amdano, sydd felly’n gwneud y wers yn un ddifyr. Yn ogystal, gellir dadlau bod defnyddio’r arteffact yn ffordd hwylus o ddysgu hanes i’r disgyblion. Er enghraifft, gyda’r arteffact fe wnes i ddefnyddio sef gonc Mr Urdd, fe wnes i lwyddo i blethu mewn peth hanes Cymru megis dawnsio gwerin, yr Urdd a cherddoriaeth. Yn aml na dim, gall gwersi hanes fod yn bwnc eithaf diflas i blant ifanc gan nad ydynt yn gwerthfawrogi pwysigrwydd y pwnc. Ond, wrth ddefnyddio arteffact neu strategaethau creadigol, mi fydd y plant yn dysgu hanes a ffeithiau allweddol wrth gael hwyl. Byddai defnyddio’r strategaeth yma’n cyfoethogi’r addysgu hefyd gan eu bod nhw’n mwynhau eu hun, mae’n fwy tebygol y bydd y disgyblion yn cymryd mewn y wybodaeth yn fwy effeithiol. Mae hefyd yn fwy tebygol y byddant yn cofio’r wybodaeth yn well, gan eu bod nhw’n medru cyfeirio yn ôl at yr arteffact a chofio’r ffeithiau gwnaethant ddysgu ohoni. Yn ôl Burton, “Visual aids are those sensory objects or images which initiate or stimulate and support learning”. Gall defnyddio gwrthrych mewn gwers trawsnewid y ffordd mae’n disgyblion yn dysgu. Mae S. James Kinder yn disgrifio gwrthrychau gweledol “Visual aids are any devices which can be used to make the learning experience more real, more accurate and more active”. Gall gwrthrychau gweledol fod yn amrywiaeth o bethau megis mapiau, cardiau fflach a byrddau gwyn. Felly, nad oes rhaid iddo fod yn arteffact a gall y dull yma cael ei ddefnyddio mewn nifer o wahanol bynciau er mwyn plethu mewn yr elfen greadigol yna.
Gwelir bod dulliau addysgu y dyddiau yma wedi newid o fod yn draddodiadol i ddefnyddio mwy o dechnoleg ac adnoddau ar lein. Credaf fod gwefan hwb yn ddefnyddiol iawn fel gweithgaredd mewn gwersi. Eto, mae’n ffordd weledol i’r plant ddysgu. Hefyd, wrth i’r disgyblion ddefnyddio cyfrifiadur neu liniadur mae’r plant yn cael hwyl wrth ddysgu pethau newydd. Felly, a oes lle i gynyddu cynnwys creadigol y cwricwlwm cyfredol? Gobeithio gyda help Donaldson a’i ddogfen ‘Dyfodol Llwyddiannus’, bydd y cwricwlwm newydd yma’n llwyddo i gyrraedd yr anghenion creadigol sydd angen ar blant ifanc i ddatblygu fel unigolion unigryw, gwreiddiol sydd llawn dychymyg. Gobeithiaf y bydd y cwricwlwm newydd gan Donaldson yn annog amgylchiadau creadigol ac yn hybu defnyddio gwrthrychau gweledol gan eu bod yn ffyrdd effeithiol iawn o gyffroi ymennydd plant ifanc ac hefyd yn ddull haws i’r disgyblion gymryd mewn gwahanol wybodaeth.

